Pseudopyrochroa

***Pseudopyrochroa*** er en slekt av kardinalbiller der de europeiske artene er skarpt røde på farge, derav navnet som viser til kardinalenes røde kapper. De voksne billene har sagtakkede eller kamformede antenner. Larvene lever som rovdyr under barken på døde trær.

## Utseende
Middelsstore (8 – 17&nbsp;mm), langstrakte, noe flate biller. De fleste artene er skarpt røde eller oransje. **Hodet** er middels stort med fremoverrettede kjever (prognath). Fasettøynene er forholdsvis store. Antennene er ganske lange og kraftige, som oftest sagtakkede hos hunnene og kamformede hos hannene, og består av 11 ledd.  **Brystskjoldet** (pronotum) er forholdsvis lite og bredere enn langt. **Dekkvingene** er avlange og bredest i den bakerste delen, uten punktrekker. **Beina** er forholdsvis korte, vanligvis svarte. For- og mellomføttene har fem ledd, bakføttene fire. **Larvene** er avlange, flate, lyse og tynnhudete. De er bredest bakerst, den fremre delen av kroppen er ganske slank. Hodekapselen er rund og hodet er tydelig avsatt fra resten av kroppen. Kjevene er sigdformede. Antennene er forholdsvis lange, beina ganske korte. Bakkroppen ender i to spisse vedheng som danner en gaffel, i motsetning til resten av kroppen er det bakerste segmentet kraftig sklerotisert (hardt).

## Levevis
Larvene lever som rovdyr under barken på døde trær. Larveutviklingen kan ta 2-3 år. Noen arter legger egg på brannskadet virke, disse har infrarød-følsomme føleorganer og kan merke en skogbrann fra lang avstand. De flyr da dit for å legge egg på de nybrente stammene. De voksne billene spiser forskjellige salgs sukkerholdige væsker, for eksempel honningdugg produsert av bladlus og utflytende sevje. De kan også finnes på blomster der de drikker nektar. I alle fall noen arter produserer giftstoffet cantharidin, som antas å spille en rolle i tiltrekning mellom kjønnene. De skarpe fargene er signaler om at billene er giftige eller usmakelige. Noen ganger har insekter av andre familier etterlignet kardinalbiller, men kardinalbillene kan også etterligne giftige biller av andre familier, for eksempel rødvinger (Lycidae).

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[kardinalbiller]]**, Pyrochroidae Latreille, 1807
****** Underfamilien **[[Kardinalbiller]]**, Pyrochroinae Latreille, 1807
******* Slekten ***Pseudopyrochroa*** Pic, 1906 
### Liste over artene

* *[[Pseudopyrochroa acuminata]]* Young, 2000
* *[[Pseudopyrochroa atripennis]]* (Lewis, 1887)
* *[[Pseudopyrochroa basalis]]* (Pic, 1906)
* *[[Pseudopyrochroa bicoloriceps]]* Pic, 1927
* *[[Pseudopyrochroa bipartita]]* (Pic, 1906)
* *[[Pseudopyrochroa brevitarsis]]* (Lewis, 1887)
* *[[Pseudopyrochroa brevithorax]]* (Pic, 1908)
* *[[Pseudopyrochroa cardoni]]*
* *[[Pseudopyrochroa carinaticeps]]* Pic, 1914
* *[[Pseudopyrochroa carinifrons]]* Kono, 1929
* *[[Pseudopyrochroa choui]]* Young, 2000
* *[[Pseudopyrochroa costatipennis]]* (Pic, 1908)
* *[[Pseudopyrochroa curteapicalis]]* Pic, 1943
* *[[Pseudopyrochroa dentaticollis]]* (Pic, 1955)
* *[[Pseudopyrochroa deplanata]]* Pic, 1906
* *[[Pseudopyrochroa depressa]]* (Pic, 1914)
* *[[Pseudopyrochroa dilitata]]* Pic, 1927
* *[[Pseudopyrochroa donckieri]]* (Pic, 1908)
* *[[Pseudopyrochroa episcopalis]]* (Lewis, 1895)
* *[[Pseudopyrochroa euryfoveata]]* Zhan & Young, 2023
* *[[Pseudopyrochroa facialis]]* (Fairmaire, 1891)
* *[[Pseudopyrochroa fainanensis]]* (Pic, 1911)
* *[[Pseudopyrochroa flavilabris]]* Blair, 1914
* *[[Pseudopyrochroa gibbiceps]]* Pic, 1912
* *[[Pseudopyrochroa girardi]]*
* *[[Pseudopyrochroa grzymalae]]* Young, 2019
* *[[Pseudopyrochroa harmondi]]* (Pic, 1912)
* *[[Pseudopyrochroa inthanonensis]]* Young
* *[[Pseudopyrochroa impressiceps]]* (Pic, 1906)
* *[[Pseudopyrochroa indica]]* (Pic, 1913)
* *[[Pseudopyrochroa japonica]]* (Heyden, 1879)
* *[[Pseudopyrochroa jeanvoinei]]* Pic, 1927
* *[[Pseudopyrochroa kannegieteri]]* (Pic, 1912)
* *[[Pseudopyrochroa kazuoi]]* Ohbayashi, 1968
* *[[Pseudopyrochroa klapperichi]]* Pic
* *[[Pseudopyrochroa lateraria]]* (Motschulsky, 1860)
* *[[Pseudopyrochroa latevittata]]*  Pic, 1939
* *[[Pseudopyrochroa laticollis]]* (Lewis, 1887)
* *[[Pseudopyrochroa lineaticollis]]* Pic, 1914
* *[[Pseudopyrochroa melanocephala]]* (Blair, 1912)
* *[[Pseudopyrochroa nigricolor]]* (Pic, 1911)
* *[[Pseudopyrochroa nigripennis]]*
* *[[Pseudopyrochroa obtusicristata]]* Young, 2000
* *[[Pseudopyrochroa peculiaris]]* (Lewis, 1887)
* *[[Pseudopyrochroa punctifrons]]* Young, 2000
* *[[Pseudopyrochroa reni]]* Pan & Young, 2021
* *[[Pseudopyrochroa robusticornis]]* (Pic, 1913)
* *[[Pseudopyrochroa rufula]]* (Motschulsky, 1866)
* *[[Pseudopyrochroa satoi]]*
* *[[Pseudopyrochroa testaceitarsis]]* (Pic, 1912)
* *[[Pseudopyrochroa tonkinea]]* Pic, 1914
* *[[Pseudopyrochroa tumidifrons]]* Young, 2000
* *[[Pseudopyrochroa velutina]]* (Fairmaire, 1891)
* *[[Pseudopyrochroa vestiflua]]* (Lewis, 1887)
* *[[Pseudopyrochroa yaeyamana]]* Kai & Yoshitomi, 2013

## Referanser




## Eksterne lenker
* 
* Bilder:
** *Dendroides* sp.: http://bugguide.net/node/view/32472
** Larve: http://bugguide.net/node/view/48646